به یاد استاد آرش آزاد بئش اونجه آرامیزدان گئتسه‌ده دونیادان ال اوزوب سفرا ایئسه‌ده اونون اولوموندن ایل‌لر اوتسه‌ده هله اوره‌ک‌لره ایزی وار اونون هله ائل ایچینده سوزی وار اونون * او ائلین اوغلودور داغلار آشسادا داغلار آشیب بیزدن اوزاق لاشسادا توپراقلار آلتیندا ایندی یاتسادا هله اوره‌ک‌لره ایزی وار اونون هله ائل ایچینده سوزی وار اونون **** او خالقین دردینی اوز دردی بیلن آغلار گوزلرین یاشینی سیلن ائلین اوره‌ک دردین اوجا سسلین هله اورک‌لرده ایزی وار اونون هله ائل ایچینده سوزی وار اونون **** او جهلین ریشه‌سین کوکوندن قازان او ظولمه، ظلمته قارشی، سوز یازان او «ایرینی ایری، دوزی دوز» یازان هله اورک‌لرده ایزی وار اونون هله ائل ایچینده سوزی وار اونون **** سوزونده هم گولوش هم غم واریدی او شعر او لکه‌سینده طنز استادی ایدی "تعریف و مدح» یازماق اونا عاری ایدی هله اورک‌لرده ایزی وار اونون هله ائل ایچینده سوزی وار اونون * ائلیمین دردینی بیلن هارداسان آغلار گوزلریمی سیلن هارداسان گولدورن، آغلادان شاعر هارداسان هله اورک‌لرده ایزی وار اونون هله ائل ایچینده سوزی وار اونون **** بیر گون بو ائل سنه هیکل قوراجاق اونون چئوره‌سینده گول‌لر آچاجاق ائل ایچینده آدین سانین قالاجاق هله اورک‌لرده ایزی وار اونون هله ائل ایچینده سوزی وار اونون ** دور آیاغا آرش گور دوستلار گلیب دوست آشنالار سنه گل چلنک هوروب سنین سوزلرووی حقیقت بولوب هله اورک‌لرده ایزی وار اونون هله ائل ایچینده سوزی وار اونون تبریز ـ تابستان 94 ـ محمدحسین احمدزاده